Alexis Wagner

Den Alexis Wagner, gebuer den 20. Juli 1929 an der Stad Lëtzebuerg, an och do den 20. Juli 1987 gestuerwen, war e lëtzebuergesche Moler.
 Liewen 
Den Alexis Wagner war de Jong vum Ingenieur Camille Wagner an der Charlotte Rollinger. An der École d'artisans de l'État an der Stad goung hie bei de Lucien Wercollier an den Unterrecht.Pol R. Schneider, "Luxemburger Künstler (VII.) : Alexis Wagner", d'Letzeburger Land, 16. Dezember 1955. Hie war dono Student vum Fernand Léger op der Académie Julian zu Paräis a vum Paul Delvaux op der École nationale supérieure d'Architecture et des Arts décoratifs am Quartier La Cambre zu Bréissel. Hien huet Studiereesen op Florenz, Roum a Venedeg gemaach.Lambert Herr (2001) Signatures, portraits et auto-portraits : artistes plasticiens au Luxembourg. Luxemburg: Éditions Saint-Paul. ISBN 2-87963-382-6. p. 357.

Den Alexis Wagner huet figurativ Landschaften, Nüen a Fraeportraite gemoolt a gezeechent. Hie war dora beaflosst vum Henri Matisse, deem seng Konscht hien 1947 kennegeléiert huet.Jean-Paul Raus, "ASPECTS de la plus jeune peinture au Luxembourg", d'Letzeburger Land, 19. September 1958. Hien hat 1948 mat 19 Joer seng éischt Ausstellung um Salon de Printemps vum Cercle artistique de Luxembourg (CAL) zu Esch-Uelzecht, an huet seng Biller méi spéit dat Joer och um Salon d'Art Moderne et Contemporain zu Léck gewisen. Als Member vum CAL huet hie bis 1956 all Joers op deem sengm Salon mattgemaach. Ë. a. an der Galerie Horn (1958 an 1960) an an der Galerie Saint-Michel (1979) an der Stad Lëtzebuerg hat hien eegen AusstellungenElly Neumann-Baumert, "Im Garten Eden : Ölbilder und Zeichnungen von Alexis Wagner", Luxemburger Wort, 30. Mäerz 1979. i.

Den Alexis Wagner ass op sengem 58. Gebuertsdag gestuerwen. Zwee Joer dono goufen zwou Retrospektiven organiséiert, déi eng an der Galerie Bradtké an der Stad, an déi aner am Buerglënster Schlass.Lambert Herr (1992) Anthologie des arts au Luxembourg. Luxembourg: Editions Emile Borschette. ISBN 2-87982-034-0. p. 402-403.

 Um Spaweck 

Kategorie:Gebuer 1929
Kategorie:Gestuerwen 1987
Kategorie:Lëtzebuergesch Moler
Kategorie:Membere vum Cercle artistique de Luxembourg